একে একে অসংখ্য হাত ছিনিয়ে নিল খেলার শার্ট, মোজা, শিনপ্যাড এবং জুতো জোড়া। নিঃশব্দে সমর্পণ বুদ্ধিমানের কাজ। যখন ছাড়া পেলেন টোস্টাও তখন পোশাক বলতে লজ্জা নিবারণের জন্য একমাত্র সম্বল আন্ডারওয়্যার। পেলেকে কব্জা করার মতন সুযোগ মেলেনি। তবে তারই ফাঁকে ওঁর মাথায় খড়ের টুপি সেঁটে দিয়েছে ভালবাসার জনরা। উল্লেখ্য, তিনবার বিশ্বকাপ জেতার সুবাদে সে বার জুলে রিমে ট্রফি বরাবরের জন্য ব্রাজিলের লকারে সসম্মানে স্থান পেল।